**PE-ES, n.o.** ako **subjekt hospodárskej mobilizácie** má vypracovaný interný **Krízový plán PE-ES, n.o.** pri riadení činností zameraných na predchádzanie vzniku a šíreniu Covid-19, resp. iných prenosných ochorení v platnosti zo dňa 21.04.2020 v obsahovej štruktúre nasledovných bodov:

1. Účel a záväznosť krízového plánu
2. Krízové riadenie
3. Interný krízový tím
4. Činnosti krízového tímu
5. Systém komunikácie
6. Informačná povinnosť zamestnancov
7. Preventívne opatrenia
8. Riadenie rizík
9. Krízová komunikácia
10. Všeobecné usmernenia zamerané na osobnú prevenciu
11. Všeobecné zásady pre prevenciu vzniku a šírenia respiračných vírusov
12. Pravidlá prevencie a kontroly infekcií a špeciálne opatrenia v prevádzke
13. Organizácia návštev v prevádzke
14. Organizácia odborných procesov v prípade karantény
15. Organizácia obslužných činnosti
16. Organizácia starostlivosti o zamestnancov a ďalšie osoby podieľajúce sa na starostlivosti
17. Prijímanie nových zamestnancov
18. Prijímanie nových prijímateľov sociálnej služby
19. Validácia krízového plánu a validácia organizačných aj odborných postupov
20. Záverečné ustanovenia.

Krízový plán PE-ES, n.o. obsahuje **prílohy**:

|  |  |
| --- | --- |
| Príloha č. 01 | Krízový tím PE-ES, n.o. |
| Príloha č. 02 | Rozhodnutie o vymenovaní členov interného Krízového tímu PE-ES, n.o. |
| Príloha č. 03 | Nariadenie riaditeľky o informačnej povinnosti zamestnancov PE-ES, n.o. |
| Príloha č. 04 | Kontrolný list informačných a preventívnych opatrení v súvislosti s COVID-19  |
| Príloha č. 05 | Záznam o preventívnych opatreniach proti šíreniu infekcie spôsobenej Koronavírusom |
| Príloha č. 06 | Záznam o mimoriadnej situácii  |
| Príloha č. 07 | Zápis o použití prostriedkov netelesného a telesného obmedzenia |
| Príloha č. 08 | Copingové intervencie pre zvládanie stresu v krízovej situácii |
| Príloha č. 09 | Preventívne a dezinfekčné opatrenia pri infekcii spôsobenej koronavírusom na zdravotnom úseku |
| Príloha č. 10 | Preventívne a dezinfekčné opatrenia pri infekcii spôsobenej koronavírusom na stravovacom prevádzkovom úseku |
| Príloha č. 11 | Záznam z výkonov preventívnych opatrení k zabráneniu šírenia Koronavírusu v procese opatrovateľskom  |
| Príloha č. 12 | Záznam z výkonov preventívnych opatrení k zabráneniu šírenia Koronavírusu v procese upratovania |
| Príloha č. 13 | Nariadenie riaditeľky o zákaze návštev vo všetkých zariadeniach PE-ES, n.o. |
| Príloha č. 14 | Usmernenie zamestnancov PE-ES, n.o. – Zákaz pohybu PSS mimo zariadenie a odloženie návštev odborných lekárskych vyšetrení |
| Príloha č. 15 | Postup k dočasnému opusteniu zariadenia PSS v sprievode zamestnanca  |
| Príloha č. 16 | Používanie osobných ochranných pomôcok – postupy  |
| Príloha č. 17 | Odporúčané používanie OOP pri starostlivosti o osoby s o suspektnou alebo potvrdenou infekciou COVID-19 |
| Príloha č. 18 | Prehlásenie návštevy v súvislosti so zvýšeným rizikom šírenia COVID- 19 |
| Príloha č. 19 | Zoznam zamestnancov v krízovej službe |
| Príloha č. 20 | Zoznam osobných vecí zamestnanca v krízovej službe |
| Príloha č. 21 | Sledovanie príznakov u PSS s podozrením na infekčné ochorenie dýchacích ciest chrípka, COVID-19 ... |
| Príloha č. 22 | Zoznam činností v krízovom riadení |
| Príloha č. 23 | Plán reprofilizácie lôžok |
| Príloha č. 24 | Krízový týždenný jedálny lístok |
| Príloha č. 25 | Prehlásenie zamestnanca |
| Príloha č. 26 | Manažment príjmu klienta do zariadení sociálnych služieb v súvislosti so zvýšeným rizikom šírenia nákazy vírusom COVID 19 |
| Príloha č. 27 | Čestné prehlásenie zamestnancov |
| Príloha č. 28 | Záznam o podpísaní čestných prehlásení a poučení zamestnancov o uložení pracovnej povinnosti v období krízovej mimoriadnej situácie |
| Príloha č. 29 | Usmernenie a poučenie zamestnancov - Vybavenie a uloženie batožiny osobných vecí zamestnanca pre krízovú službu |
| Príloha č. 30 | Záznam o podpísaní oboznámenia a poučenia zamestnancov o vybavení a uložení batožiny osobných vecí zamestnanca pre krízovú službu v prípade nariadenej karantény zariadenia |
| Príloha č. 31 | Prehlásenie nového prijímateľa sociálnej služby |
| Príloha č. 32 | Zabezpečenie ochrany klientov a personálu ZSS počas pandémie COVID-19 |

**Krízový plán** PE-ES, n.o bol vytvorený za účelom prevencie a zvládania krízovej situácie v súvislosti s epidemiologickou situáciou spôsobenou novým koronavírusom počas jej trvania, avšak vzhľadom na svoj obsah a popísané činnosti môže byť použitý aj v ostatných mimoriadnych situáciách zapríčinených šírením a vznikom iných prenosných ochorení.

Tento krízový plán je záväzný pri koordinácii činností zameraných na zvládnutie mimoriadnej situácie prostredníctvom **interného krízového tímu,** vymenovaného riaditeľkou PE-ES, n.o. a je záväzný pre všetkých jeho členov. V prípade neprítomnosti vedúceho interného krízového tímu v plnom rozsahu zastupuje zástupca vedúceho interného krízového tímu. V prípade neprítomnosti ostatných členov krízového tímu, ich zástupcu ako aj rozsah zastupovania určí vedúci krízového tímu, resp. jeho zástupca. Krízový tím sa stretáva pravidelne tri krát do týždňa alebo jedenkrát denne v prípade potreby. Zo stretnutia sa vystavuje **zápisnica**, ktorá obsahuje deň a hodinu stretnutia interného krízového tímu, menovite prítomných členov, konštatovania stavu, ktorý sa na stretnutí rieši, opatrenia a úlohy s termínom splnenia.

Záznamy o preventívnych a dezinfekčných opatreniach proti šíreniu infekcie spôsobenej Koronavírusom kontrolujú všetci vedúci zamestnanci PE-ES, n.o.

V prípade vzniku mimoriadnej situácie sa vypĺňa záznam o mimoriadnej situácii. Zápis o použití prostriedkov netelesného a telesného obmedzenia sa vypĺňa len pri individuálnom obmedzení v zmysle Zákona o sociálnych službách č. 448/2008 Z.z. v ZNP, ktoré sa netýka všeobecného zákazu návštev a opustenia zariadenia prijímateľom sociálnych služieb, ktoré je vydané pre všetkých prijímateľov sociálnej služby na základe odporúčania MPSVR.

Komunikácia s príbuznými a ostatnými zainteresovanými stranami a verejnosťou je zabezpečovaná prostredníctvom kontaktných osôb a to formou telefonickou v čase od 7:00 h do 15:30 h. Mená a telefónne čísla kontaktných osôb sú uverejnené na webovej stránke zariadenia. Príbuzní prijímateľov sociálnych služieb boli o tejto možnosti informovaní aj prostredníctvom SMS a mailovej komunikácie.

Krízový plán PE-ES, n.o. a jeho prílohy sú k dispozícii všetkým kontrolným orgánom v zmysle legislatívy SR.